CELEX: C2005/069/14
Language: et
Date: 2005-03-19 00:00:00
Title: Kohtuasi C-6/05: Eelotsusetaotlus, mille esitas Simvoulio tis Epikratias (Kreeka) 17. novembri 2004. aasta määrusega kohtuasjas Medipac-Th. Kazantzidis A.E. versus Venizelio-Pananio (PE.S.I. Kritis)

19.3.2005   
            
            
               ET
            
            
               Euroopa Liidu Teataja
            
            
               C 69/7
            
         Eelotsusetaotlus, mille esitas Simvoulio tis Epikratias (Kreeka) 17. novembri 2004. aasta määrusega kohtuasjas Medipac-Th. Kazantzidis A.E. versus Venizelio-Pananio (PE.S.I. Kritis)
   (Kohtuasi C-6/05)
   (2005/C 69/14)
   Kohtumenetluse keel: kreeka
   Euroopa Ühenduste Kohus on saanud Simvoulio tis Epikratias'e (Kreeka) 17. novembri 2004. aasta määrusega esitatud eelotsusetaotluse kohtuasjas Medipac-Th. Kazantzidis A.E. v. Venizelio-Pananio (Pe.S.I. Kritis), mis saabus kohtukantseleisse 5. jaanuaril 2005. Simvoulio tis Epikratias (Kreeka) küsib Euroopa Kohtult eelotsust järgmistes küsimustes:
   
               1.
            
            
               Kui nõukogu direktiiviga 93/36/EMÜ reguleeritud direktiivi 93/42/EMÜ kohaste meditsiiniseadmete pakkumismenetlus viiakse läbi madalaima pakkumise süsteemi kohaselt, siis kas tellija kui asjaomaste kaupade soetaja saab kooskõlas direktiiviga 93/42, tõlgendatud koostoimes direktiiviga 93/36, lükata tehnilise hindamise etapis tehnilise vastuvõetamatuse tõttu tagasi selliste meditsiiniseadmete pakkumise, mis on märgistatud EÜ märgiga ning mille suhtes on läbi viidud kvaliteedikontroll pädeva kontrolliasutuse poolt, toetudes mõistlikele vastuväidetele nende kvaliteedi piisavuse kohta seoses tervisega ja nende seadmete ettenähtud kasutusotstarbega ning nende vastuväidete valguses leitakse, et need seadmed on selleks kasutusotstarbeks sobimatud ja kõlbmatud (ning kui on iseenesestmõistetav, et nende vastuväidete põhjendatus allub kahtluse korral pädeva kohtu kontrollile)?
            
         
               2.
            
            
               Kui vastus eelmisele küsimusele on jaatav, siis kas tellija kui asjaomaste kaupade soetaja saab eespool mainitud põhjusel otseselt järeldada, et meditsiiniseadmed, mis on märgistatud EÜ märgiga, ei sobi kasutusotstarbe kohaseks kasutamiseks või tuleb enne kohaldada direktiivis 93/42 ning eespool mainitud ministrite ühisdekreedis DI7/ik.2480/1994 sisalduvaid garantiisätteid, mis lubavad asjaomastel pädevatel ametiasutustel – milleks on Kreekas tervishoiu- ja sotsiaalministeeriumi esindav biomeditsiini tehnoloogia direktoraat – võtta meetmeid direktiivi artikli 8 alusel, kui õigesti paigaldatud ja hooldatud seadmed võivad seada ohtu patsientide või kasutajate elu või ohutuse, või direktiivi artikli 18 alusel, kui selgub, et seadmed on EÜ märgiga märgistatud õigusvastaselt?
            
         
               3.
            
            
               Arvestades teisele küsimusele antud vastust ning juhul, kui tuleb enne kohaldada eespool mainitud garantiisätteid, siis kas tellija peab ootama ära direktiivi 93/42 artikli 8 või selle artikli 18 alusel algatatud menetluse tulemuse, ning kas ta lisaks on seotud selle tulemusega selliselt, et peab vastu võtma asjaomase toote, isegi kui selle kasutamine tekitab ilmselge ohu tervisele ega sobi üldiselt kasutamiseks tellija poolt ettenähtud otstarbel?